ร้านอาหารเก่าแก่ย่านบางรัก ขายเป็ดย่าง หมูกรอบ หมูแดง บะหมี่ เกี๊ยวเป็นหลัก เปิดมานาน ลูกค้าแน่นร้านในช่วงเวลาอาหารทั้งกลางวัน และเย็น เปิดตั้งแต่เช้า 8.30 น. ความสะอาดอยู่ในระดับกลางๆ ไม่ได้ดีขนาดภัตตาคารใหญ่ แต่รสชาติอาหารถูกปาก ราคาไม่แพง เริ่มตั้งแต่จานละ 40 บาทขึ้นไป 
วันนี้กินข้าวหน้าเป็ด+หมูกรอบ (60 บาท) เนื้อเป็ดนุ่มกำลังดี หนังเป็นย่างกรอบแห้งไม่มีมัน หมูกรอบหนังกรอบดี มีเนื้อปนมันอย่างละครึ่ง น้ำราดข้าวอร่อยรสชาติกลมกล่อม แต่ข้าวแข็งและแห้งไปหน่อย ปริมาณกินอิ่มพอดี (สำหรับผู้หญิง)
- น้ำเก๊กฮวย (15 บาท + น้ำแข็ง 2 บาท) มาเป็นขวดเล็ก เทได้ 2 แก้ว ไม่หวานมาก แต่ไม่ได้หอมชื่นใจ

โดยรวมถือว่าเป็นร้านเป็ดย่างที่ดีที่สุดในย่านบางรัก เพราะอร่อยจริง และราคาไม่แพงเกินไป (เมื่อเทียบกับ MK, นายสูง และ แกรนด์แสนยอด)
ปล เราเป็นคนในพื้นที อยู่แถวนี้มาตั้งแต่เด็กจ้า